Helsinki Halli

Helsinki Halli (svensk: Helsingforsarenan), tidigere kjent som Hartwall Arena, er en innendørs flerbrukshall i Helsingfors i Finland. Den ble innviet 27. mars 2004 og har en kapasitet på 13 349 ved ishockeykamper og 15 000 ved konserter. Det var den største flerbrukshallen og ishallen i Finland inntil Nokia Arena åpnet i 2021 i Tammerfors. Fra 1997 til 2022 hadde den navn etter hovedsponsoren, drikkevareprodusenten Hartwall som også er hjemmehørende i Helsingfors. Til daglig var arenaen hjemmebane for ishockeyklubben Jokerit som spilte i den finske eliteserien til og med sesongen 2013/2014, og deretter i Kontinental Hockey League (KHL) fra 2014 til 2022. Hallen ble også brukt når Finland arrangerte internasjonale ishockeyturneringer, blant annet ishockey-VM i 1997, 2003, 2012 og 2013 – 2013. Den har også blitt brukt til kamper mellom lag fra National Hockey League (NHL). Arenaen blir også blitt brukt til store underholdnings­arrangementer, som Eurovision Song Contest 2007 og konserter med 50 Cent, AC/DC, Ariana Grande, Backstreet Boys, Lady Gaga, Metallica, Nightwish, Katy Perry, Rammstein, Rihanna og Britney Spears. Den russisk-eide arenaen har stått ubrukt siden mars 2022 på grunn av Russlands invasjon av Ukraina. Hovedsponsoren Hartwall trakk sitt sponsorat på grunn av at eierne Roman Rotenberg og Gennadij Timtsjenko, som var kjent for deres nære vennskap med Russlands president Vladimir Putin, sto på EUs sanksjonsliste. Det finske ishockeyforbundet har siden fjernet alle bannere med pensjonerte draktnumre og mesterskapstitler fra arenaen. Det internasjonale ishockeyforbundet (IIHF) valgte også å erstatte Hartwall Arena med Helsingfors ishall da de skulle arrangere Ishockey-VM 2022. I august 2024 ble det meldt at arenaen var på randen av konkurs siden de russiske eierne ikke kunne betale leien. Det finske ishockeyforbundet fikk særtillatelse til å betale ubetalte strømregninger for å forhindre omfattende skader på anlegget. I september 2024 kunngjorde den finske regjeringen at de var forberedt på å bruke 200 000 EUR på en ekspropriasjon av arenaen. Større arrangementer Idrett 1997 – VM i ishockey for menn 1997 1997 – VM i ishockey for menn 2003 2004 – World Cup i ishockey 2004 (to kamper) 2012 – VM i ishockey for menn 2012 2013 – VM i ishockey for menn 2013 2013 – Junior-VM i ishockey 2016 Musikk 2007 – Eurovision Song Contest 2007 Konserter 1997 - Aerosmith 1997 – Kiss 1998 – Spice Girls 1999 – Backstreet Boys 1999 – Kiss 1999 – Whitney Houston 1999 – Cher 2000 – Bon Jovi 2001 – Depeche Mode 2002 – Elton John 2003 – Iron Maiden 2003 – Bob Dylan 2003 – Robbie Williams 2005 – Black Sabbath 2005 – Backstreet Boys 2005 – Nightwish 2005 – Iron Maiden 2006 – Guns N' Roses 2007 – Shakira 2008 – Rihanna 2008 – Kylie Minogue 2008 – Backstreet Boys 2009 – Metallica 2009 – Nightwish 2009 – Britney Spears 2009 – P!nk 2010 – Lady Gaga 2011 – Prince 2011 – Kylie Minogue 2012 – Muse 2012 – Nightwish 2012 – Swedish House Mafia 2012 – Lady Gaga 2013 – Justin Bieber 2013 – P!nk 2013 – Rihanna 2013 – Scorpions 2014 – Backstreet Boys 2014 – Miley Cyrus 2014 – Justin Timberlake 2015 – Katy Perry 2016 – Justin Bieber 2016 – Muse 2016 – Nickelback 2016 – Slipknot 2017 – Andrea Bocelli 2017 – Enrique Iglesias 2017 – Bruno Mars 2017 – Queen + Adam Lampert 2018 – Marcus & Martinus 2019 – Sabaton Tidligere navn Hartwall Arena (1997–2022) Helsinki Halli / Helsingforsarenan (2022–) Referanser Eksterne lenker (fi) Offisielt nettsted (en) Offisielt nettsted (en) Hartwall Arena – kategori av bilder, video eller lyd på Commons